དེར་བརྟེན།ྋགོང་ས་ཏཱ་ལའི་བླ་མ་མཆོག་གི་ཐུགས་རེ་ནི།རྒྱ་ནག་གཞུང་གིས་རྩ་ཁྲིམས་དང་ཁྲིམས་ཐོག་ནས་གཏན་འབེསབ་བྱས་པའི་མི་རིགས་རང་སྐྱོང་གི་འབྲུ་དོན་རྣམས་ཡིན།འབྲུ་དོན་དེ་ཚོའི་ནང་སྐད་ཡིག་དང༌།ལེགས་བྱང༌།ཆོས་ལུགས།དཔལ་འབྱོར།ཤེས་ཡོན།ཁོར་ཡུག་སྲུང་སྐྱོབ།རང་འབྱུང་ཐོན་ཁུངས་བེད་སྤྱོད་བྱེད་ཕྱོགས།མང་ཚོགས་ཀྱི་འཕྲོད་བསྟེན།མང་ཚོགས་ཀྱི་བདེ་འཇགས།ཕྱོགས་མི་དོ་དམ་བྱེད་ཕྱོགས་ཀྱི་སྲོལ་ཡིགརྒྱལ་ཁབ་གཞན་དང་ཚོང་འབྲེལ་སོགས་ནང་དོན་དེ་དག་ཚང་མ་རྒྱ་ནག་གི་རྩ་ཁྲིམས་དང་འབྲེལ་ཡོད་མི་རིགས་ས་ཁོངས་རང་སྐྱོང་གི་བཅའ་ཡིག་ནང་གསལ་པོར་གཏན་འབེབས་ཀྱིས་འཁོད་ཡོད།